Богдан Ђорђевић

Биографија
Богдан Ђорђевић, познатији у народу као Татар Богдан, био је параћинац који је 1830. године донео у Србију турске хатишерифе којима је она постала кнежевина. Према причама, он је пут од Цариграда прејахао за свега пет дана, како би што пре донео овај важан документ у своју земљу. Иначе, пут ове удаљености трајао је у просеку између десет и петнаест дана.

Богдан је био татарин Милоша Обреновића, а током владавина Александра Карађорђевића и уставобранитеља био је срески и окружни начелник од 1833. до 1939.

Татар Богдан и развој параћина
Ђорђевић Богдан није заслужан само то што је Србија постала кнежевина, већ је, као срески начелник учинио много тога и за Параћин.

Он је имао своју воденицу у Параћину која је радила од 1833. године. Ипак, она је функционисала само две године јер је кнез Милош желео да Србија производи квалитетније брашно, те му је био потребан модернији млин. У својој књизи „Привреда Параћина – од млина до савремене индустрије“, Христина Михић и Естела Радоњић Живков објашњавају како је због тога воденица Татар Богдана престала са радом.